
משרד המשפטים
הממונה על העמדת מידע לציבור

	ירושלים, י"ב ניסן, תשע"ח 

	28 מרץ , 2018

	בתשובתך נא ציין:

	תיק מס' 250/17


לכבוד










 אדון נכבד, 

הנדון: בקשה לפי חוק חופש המידע, התשנ"ח-1998
(סימוכין: בקשתך המקורית מיום 23/8/2017; תשובתנו מיום 17/9/2017; בקשת הבהרה מיום 30/9/2017)
בפנייתך שבסימוכין ביקשת לקבל מידע בנוגע לבקשות ביצוע עסקאות מכר במקרקעין. ביום 17.9.2017 השבנו לבקשתך וכעת נשיבך להבהרות שהתבקשו על ידך: 
1. זהות מבצע העסקה – כאמור, ניתן תיאורטית למיין את המידע המצוי במערכת רימון לפי סוג זיהוי "דרכון". מיון המידע באופן זה איננה יכולה להיעשות "בלחיצת כפתור" כפי שציינת, אלא יש לפנות לחברה החיצונית שפיתחה את מערכת רימון ולנסות ולבקש ממנה לבצע את הנפקת הנתונים הללו על ידי הזמנה מיוחדת ובתשלום תואם. מהלך שכזה מחייב בעלויות רבות ולא דרוש במסגרת עבודתה השוטפת של הרשות. כמו כן, מדובר במידע לגבי עסקאות שנרשמו מיום עליית המערכת לאוויר, ולא לפני כן. 
2. מערכת רימון - מטרת המערכת היא ניהול ורישום בפנקסים. המערכת עלתה לאוויר בחודש אוגוסט 2014 בלשכת רישום מקרקעין בתל אביב ובהדרגה הוכנסה לשאר הלשכות, האחרונה מבניהן היא לשכת פתח-תקוה בחודש יולי 2015. 
3. העברת בעלות לזרים – ביקשת לדעת כיצד ניתן לוודא שהעסקה במקרקעין שבוצעה אינה כוללת הקניית זכויות לזרים. על אף שלא מדובר ב"מידע" בהגדרתו על פי חוק חופש המידע, התשנ"ח-1998, נשיבך שבכל העברת בעלות לחוכרים ע"פ סעיף 4יז לחוק רשות מקרקעי ישראל נרשמת הערה בדבר הגבלת העברה לזרים. כך, כל עסקה שמבקשים לרשום לאחר מכן, כאשר אין מספר תעודת זהות ישראלית לרוכש, מתבקש שתושג הסכמת רשות מנהל מקרקעי ישראל. 
ד-ו. 
נתונים לגבי היקף עסקאות המכר שבוצעו כאשר הצדדים הם אנשים פרטיים או כאשר אחד מהצדדים או שניהם תאגיד – נוכח היקף העסקאות והמשאבים הנדרשים לביצוע מיון זה, המחייב עיון ידני בכל אחד ואחד מהתיקים המצויים האגף רישום והסדר מקרקעין; ולאור העובדה שהמיון המבוקש אינו מתבצע על ידי אגף רישום והסדר מקרקעין לצורך עבודתה השוטפת - לא ניתן לספק את המידע לפי פילוח זה ועל כן בקשתך נדחית לפי סעיף 8(1) לחוק חופש המידע. 
לגבי האבחנה בין "העברת בעלות - ועדת גדיש" ל"העברת בעלות לחוכרים – רפורמה" – גם כאן אין מדובר "במידע" עליו חל חוק חופש המידע. עם זאת, נשיב שבראשון, מדובר בהעברת בעלות שמתבצעת אוטומטית בממשק, בממשקי פעולה הכוללת הרבה נכסים (דירות בבית משותף); בשני, מדובר בשטר העברה פרטני. על מנת להעביר בעלות יש להגיש  ללשכת רישום המקרקעין בקשה בצירוף שטר.

לגבי היקף הערות האזהרה שנרשמו ביחס לשיוך דירות, בנוגע להעברה לזרים, בחלוקה לפי שנים – גם כאן יש לפנות לחברה החיצונית ולנסות לבקש ממנה את המידע, כאמור בסעיף א' לעיל.
7. הנוהל שעוסק בהעברת בעלות הוא סעיף 1.2.1255, 1.6.1061ג לקובץ הנהלים. באפשרותך לעיין בקובץ הנהלים של אגף רישום והסדר מקרקעין בקישור הבא -  
http://www.justice.gov.il/Units/LandRegistration/LegalInfo/Pages/Default.aspx
אשר ליתר בקשותיך, לעניין היקף הבקשות למכירת/ חכירת נכסים מאזרחי מדינה לזרים – הריני לחזור על תשובתי לעיל ולהדגיש, כי על מנת לאתר את המידע יש לעיין ידנית בכל אחד מתיקי העסקאות שנרשמו או נרשמים או לחילופין לנסות ולפנות בהזמנה מיוחדת למפתחי מערכת רימון, בעלות כספית מיוחדת, כדי לנסות ולחלץ את המידע המבוקש. מטבע הדברים, בדיקה כאמור תדרוש משאבים בלתי סבירים על כן בקשתך נדחית לפי סעיף 8(1) ו- 8(3) לחוק חופש המידע. 
כפי שציינו בתשובתנו הקודמת, מאחר שהעברה לזרים, כאמור, מחייבת את אישור מנהל מקרקעי ישראל, ייתכן כי תוכל למצוא מידע זה אצלם. 
הנני להודיעך כי לפי סעיף 17 לחוק יש בידך לעתור כנגד החלטה זו לבית המשפט לעניינים מנהליים בירושלים. 



 
                                                                                                                    בכבוד רב,


מיטל כץ, עו"ד

הממונה על העמדת מידע לציבור

